पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को शाम 4 बजे ग्राम अरजपुरी में अंत्योदय राशनकार्डधारक परिवार के 10 लोगों ने टीका लगवाया। इसके पहले सभी टीका नहीं लगाना चाह रहे थे, शंका थी कि बुखार आएगा, तबीयत खराब हो जाएगी। विभाग की ओर से सत्र शुरू होने के बाद भी काेई भी टीका लगाने नहीं पहुंचा था।
जिसकी जानकारी प्राथमिक स्वास्थ्य केंद्र के प्रभारी डॉ. यादव से मिलने के बाद जिला पंचायत एसीईओ हेमंत ठाकुर, डौंडीलोहारा जनपद सीईओ दीपक ठाकुर, जिला मनरेगा अधिकारी ओपी साहू, पीओ नीरज वर्मा, स्वच्छ भारत मिशन के प्रवीण ठाकुर सहित अन्य गांव पहुंचे और सभी से चर्चा की गई। इस दौरान कारण पूछा गया कि टीका क्यों नहीं लगवाना चाहते। तब सभी ने एक स्वर में कहा कि टीका लगाएंगे तो बीमार पड़ जाएंगे। जिसके बाद समझाया गया कि जिस प्रकार बच्चे को टीका लगाया जाता है, ताकि आने वाले समय में विभिन्न बीमारियों से बचा जा सके इसी प्रकार कोरोना का टीका भी लगाना जरूरी है। इसके बाद 10 लोगों ने टीका लगवाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn